Efese | Gereformeerde Kerk Kempton Park-Noord
Inskrywings Gemerk 'Efese'
Brief aan Efese
Teksverse: Openb. 2:1-7
TEMA: Brief aan Efese
Ons het al so gewoond geword daaraan om lidmate van 'n kerk te wees. Ons sien die kerk as nog 'n vereniging soos die Voortrekkers. Jy kan deel wees as jy wil, solank dit nie te veel tyd of geld begin vra nie. Maar die kerk is veel meer – die liggaam van Jesus Christus. Ons kan en mag nooit die kerk losmaak van ons verhouding met Hom nie! Nêrens sien ons dit duideliker as in die sewe briewe aan die gemeentes in klein Asië nie.
Die skrywe van hierdie briewe is nie Paulus of Petrus of Johannes nie, dis Jesus self wat wys hoe Hy omgee en betrokke is by die kerk. Dit wat in die kerk gebeur of nie gebeur nie is vir hom belangrik. Jesus skryf in hierdie briewe elke keer met dieselfde patroon. Hy begin deur Homself bekend te stel. Dan skryf Hy oor die toestand in die gemeente met vermaning oor wat verkeerd en en prys oor wat reg gaan. Dan eindig Hy die brief met 'n belofte vir die in die gemeente wat aan Hom gehoorsaam is.
Gepos in Tekspreke 2012 | Etikette: dwaalleraars, dwaling, Efese, Efesiërs, Openbaring, paradys, volharding | Geen kommentaar »